
REPUBLIKA HRVATSKA
TRGOVAČKI SUD U SPLITU             			      
Split, Sukoišanska br. 6


U  I M E  R E P U B L I K E  H R V A T S K E

R J E Š E NJ E 

	Trgovački sud u Splitu, po sucu tog suda Velimiru Vukoviću, kao sucu pojedincu, u postupku povodom prijedloga predlagatelja – dužnika  KURDILA d.o.o. Split, Zrinjsko-Frankopanska 68., OIB: 45065006828, za sklapanje predstečajne nagodbe, na ročištu radi sklapanja predstečajne nagodbe održanim kod ovog suda 17. listopada  2016. godine
 
r i j e š i o   j e                                               

Odobrava se sklapanje predstečajne nagodbe koja glasi:

PREDSTEČAJNA  NAGODBA 

I. Utvrđuje se da je nad dužnikom KURDILA d.o.o. Split, Zrinjsko-Frankopanska 68 , OIB: 45065006828 , MBS: 060225507  (u daljnjem tekstu predstečajne nagodbe: dužnik), proveden postupak predstečajne nagodbe kod Financijske agencije, Regionalni centar Split pod klasom: UP-I/110/07/14-01/6968 te da su u tom postupku vjerovnici dužnika, s potrebnom većinom glasova, prihvatili Plan financijskog i operativnog restrukturiranja dužnika od 03. ožujka
 2015. god., koji je objavljen na web-stranicama Financijske agencije dana 03. ožujka 2015. god. pod ur.br. 04-06-15-6968-58.

II. Sukladno prihvaćenom Planu financijskog i operativnog restrukturiranja dužnika, a s obzirom na način namirenja tražbina, vjerovnici su u ovoj predstečajnoj nagodbi podijeljeni u tri grupe vjerovnika i to: Grupa A, u koju su svrstani  vjerovnici Javne uprave i trgovačkih društava u većinskom vlasništvu RH, Grupa B u koju su svrstane financijske institucije te Grupa C, u koju je svrstani svi ostali vjerovnici predstečajnog dužnika. 
III. Svi vjerovnici Grupe A otpuštaju dug za kamate dok vjerovnici Grupe B i Grupe C  otpuštaju dug za kamate te za 30% od utvrđenog iznosa glavnice   a dužnik na sve otpuste duga pristaje,  a dužnik se nakon otpusta dijela duga temeljem ove predstečajne nagodbe obvezuje namiriti vjerovnicima Grupe A  Grupe B i Grupe C preostali dug, sve u iznosima kako slijedi: 
 
GRUPA  A
	Red.
broj
	VJEROVNIK
	IZNOS UTVRĐENE
TRAŽBINE 
U KN
	IZNOS OTPUŠTENOG DUGA U KN
	PREOSTALI IZNOS DUGA ZA NAMIRENJE
 U KN 

	1.
	MINISTARSTVO FINANCIJA RH, Zagreb,Katančićeva 5
OIB: 18683136487
	1.113.875,44
	228.562,05
	885.313,39

	2.
	GRAD SPLIT, 
Branimirova obala 17, Split
OIB: 78755598868
	2.438,29
	428,16
	2.010,13

	3.
	FINA, Zagreb, Vrtni put 3, OIB: 85821130368
	1.741,46
	291,46
	1.450,00

	4.
	HP-HRVATSKA POŠTA, Split,Kralja Tomislava 9, OIB:
87311810356
	2.854,93
	703,62
	2.151,31

	5.
	HRVATSKE ŠUME d.o.o. Zagreb, LJ.F.Vukotinovića 2, OIB:69693144506
	24.056,50
	-
	24.056,50

	6.
	ZAVOD ZA JAVNO ZDRAVSTVO, Zadar, Kolovare 2, OIB: 30765863795
	536,02
	-
	536,02




GRUPA B


	Red.
broj
	VJEROVNIK
	IZNOS UTVRĐENE
TRAŽBINE 
U KN
	IZNOS OTPUŠTENOG DUGA U KN
	PREOSTALI IZNOS DUGA ZA NAMIRENJE
 U KN 

	1.
	RAIFFEISENBANK AUSTRIA, Zagreb,Petrinjska 59, OIB: 53056966535
	351,86
	105,56
	246,30




GRUPA C


	Red.
broj
	VJEROVNIK
	IZNOS UTVRĐENE
TRAŽBINE 
U KN
	IZNOS OTPUŠTENOG DUGA U KN
	PREOSTALI IZNOS DUGA ZA NAMIRENJE
 U KN 

	1.
	KERUM d.o.o. Split, Zrinjsko- Frankopanska 68, OIB: 66124057408
	1.118.170,37
	50.760,59
kamate
320.225,59
glavnica
	747.193,05

	2.
	KERUM TRGOVINA d.o.o. Split, Zrinjsko- Frankopanska 68, OIB: 29453005461
	200.017,88
	9.050,14
kamate
57.290,32
glavnica
	133.677,42




IV.1. Dužnik se obvezuje vjerovniku Grupe A u cijelosti utvrđenu glavnicu bez obračunatih kamata, sve kako je to navedeno u tablici vjerovnika Grupe A iz točke III. ove predstečajne nagodbe u stupcu „Preostali iznos duga za namirenje u kn“, zajedno s kamatama po stopi od 4,5% godišnje, obračunate na preostali iznos duga,  i to u roku od 5 (pet) godine odnosno  u 60 (šezdeset) jednaka mjesečna anuiteta, s tim da prvi anuitet dospijeva na naplatu u roku od 30 dana od pravomoćnosti rješenja o odobravanju predstečajne nagodbe,dok svaki slijedeći anuitet dospijeva na naplatu svakog 15 u mjesecu za  naredni mjesec sve do konačne isplate, time da će vjerovnik Ministarstvo financija, Porezna uprava za svoju utvrđenu tražbinu sastaviti anuitetni plan i dostaviti ga dužniku radi plaćanja. 

IV.2. Dužnik se obvezuje svim vjerovnicima Grupe B i Grupe C namiriti preostale iznose duga (70% od iznosa njihovih utvrđenih tražbina za glavnicu te uz otpust duga za kamate ), sve kako je  navedeno u tablici vjerovnika Grupe B i Grupe C iz točke III. ove predstečajne nagodbe u stupcu „Preostali iznos duga za namirenje u kn“,zajedno s kamatama po stopi od 4,5% godišnje, obračunate na preostali iznos duga i to u roku  od 5 (pet) godine odnosno  u 60 (šezdeset) jednaka mjesečna anuiteta, s tim da prvi anuitet dospijeva na naplatu u roku od 30 dana od pravomoćnosti rješenja o odobravanju predstečajne nagodbe,dok svaki slijedeći anuitet dospijeva na naplatu svakog 15 u mjesecu za  naredni mjesec sve do konačne isplate 

V. Vjerovnici pristaju  na namirenje tih tražbina u iznosima i na način kako je to navedeno u točkama III., IV.1. i IV. 2. ove predstečajne nagodbe. Ukoliko bilo koji iznos anuiteta iz ove predstečajne nagodbe dospijeva na naplatu na neradni dan, dužnik je u obvezi taj isti iznos isplatiti vjerovniku prvi slijedeći radni dan.

VI. Ova predstečajna nagodba ima snagu ovršne isprave za sve vjerovnike čije su tražbine utvrđene.

VIII. Nakon što je ova predstečajna nagodba pročitana i protumačena strankama, prisutni vjerovnici i dužnik u znak pristanka na predstečajnu nagodbu istu potpisuju pred ovim sudom, a čime se smatra da je predstečajna nagodba sklopljena.



Obrazloženje:

	Predlagatelj – dužnik KURDILA d.o.o. Split, Zrinjsko-Frankopanska 68., OIB: 45065006828, , nakon provedenog postupka kod Financijske agencije, podnio je ovom sudu 10.04. 2015. god. prijedlog za sklapanje predstečajne nagodbe.

Dužnik je, uz podneseni prijedlog, dostavio sudu i cjelokupni spis Financijske agencije, Regionalni centar Split klase: UP-I/110/07/14-01/6968, a pod kojim brojem odnosno klasom se kod Financijske agencije vodio postupak predstečajne nagodbe za dužnika. 

Iz naprijed navedenog spisa Financijske agencije razvidno je: 

-  da je rješenjem Financijske agencije, Regionalni centar Split, klasa: UP-I/110/07/14-01/6968, ur. broj 04-06-14-6968-21 od 03.11.2014. god. otvoren postupak predstečajne nagodbe nad dužnikom;

- da je rješenjem Financijske agencije, Regionalni centar Split, klasa: UP-I/110/07/14-01/6968, ur. broj 04-06-15-6968-39 od 11.12.2014. god., utvrđene tražbine vjerovnika prema dužniku u ukupnom iznosu od 2.464.051,75 kn, od ukupno prijavljenih u iznosu od 2.464.051,75 kn , osporenih  tražbina nije bilo  i nije vršen prijeboj tražbina; te

- da je izvršnim rješenjem Financijske agencije, Regionalni centar Split, klasa: UP-I/110/07/14-01/6968, ur. broj 04-06-15-6968-58 od 03.03.2015. god. utvrđeno da su za plan financijskog restrukturiranja dužnika glasovali vjerovnici čije tražbine prelaze 2/3 vrijednosti svih utvrđenih tražbina, kao i da je postupak nad dužnikom proveden u skladu s odredbama ZFPPN-a.

	Povodom podnesenog prijedloga dužnika za sklapanje predstečajne nagodbe, ovaj sud je radi sklapanja te nagodbe zakazao ročište za dan 17.listopada 2016. god., jer je pregledom naprijed navedenih rješenja, kao i ostale dokumentacije iz spisa Financijske agencije, Regionalni centar Split i to prije svega tablica utvrđenih tražbina vjerovnika, zatim zapisnika s ročišta za glasovanje o planu financijskog restrukturiranja dužnika s priloženim tablicama o načinu glasovanja vjerovnika te formatiziranim obrascima za glasovanje, kao i pregledom prihvaćenog plana financijskog i operativnog restrukturiranja dužnika te nacrta predstečajne nagodbe, utvrđeno da su u konkretnom slučaju ispunjene pretpostavke za sklapanje predstečajne nagodbe. 

	U vezi s ispunjenjem pretpostavki za sklapanje predstečajne nagodbe valja navesti da je plan financijskog restrukturiranja dužnika prihvaćen kod Financijske agencije s potrebnom većinom glasova iz čl. 63. ZFPPN-a, da je dužnik podnio sudu prijedlog za sklapanje predstečajne nagodbe u skladu s rokom iz čl. 66. st. 1. ZFPPN-a te dostavio sve potrebne isprave, kao i da je sadržaj prijedloga dužnika za sklapanje predstečajne nagodbe u skladu sa sadržajem prihvaćenog plana financijskog restrukturiranja dužnika.

	U prijedlogu za sklapanje predstečajne nagodbe, dužnik je predložio sklopiti predstečajnu nagodbu na način da svim vjerovnicima Grupe A u cijelosti podmiri utvrđenu glavnicu bez obračunatih kamata i to u roku od pet godina odnosno u 60 jednakih mjesečnih aniuiteta, s tim da prvi anuitet dospijeva na naplatu u roku od 30 dana od dana pravomoćnosti rješenja o odobravanju predstečajne nagodbe  te Grupe B i Grupe C namiriti preostali iznos duga i to 70% od iznosa njihovih utvrđenih tražbina za glavnicu te uz otpust duga za kamate  i to u roku od pet godina odnosno u 60 jednakih mjesečnih aniuiteta, s tim da prvi anuitet dospijeva na naplatu u roku od 30 dana od dana pravomoćnosti rješenja o odobravanju predstečajne nagodbe.  

	Naprijed navedeni i predloženi način, iznosi te rokovi namirenja tražbina vjerovnika u skladu su s načinom, iznosima i rokovima namirenja koji su navedeni u planu financijskog restrukturiranja dužnika, a što znači da je podneseni prijedlog predstečajne nagodbe sukladan sadržaju prihvaćenog plana financijskog restrukturiranja dužnika. 

	Na ročište radi sklapanja predstečajne nagodbe kod ovog suda pristupili su dužnik,  te vjerovnici Ministarstvo financija RH, zastupano po Slavici Jakelić, iz Porezne uprave, Područnog ureda za Dalmaciju i KERUM d.o.o. Split zastupan po punomoćniku Igoru Sapunar.

Naprijed navedeni vjerovnici su prihvatili plan financijskog i operativnog restrukturiranja dužnika, a isto tako njihova utvrđena tražbina čini potrebnu većinu iz čl. 63. ZFPPN-a.

Naime, utvrđena tražbina vjerovnika  Ministarstvo financija RH  i KERUM d.o.o. Split, koji su pristupili na ročište radi sklapanja predstečajne nagodbe, ukupno iznosi 2.232.054,37 kn, a što čini 90,58 % od ukupno utvrđenih tražbina svih vjerovnika koje iznose 2.464.051,75 kn. Dakle, utvrđena tražbina vjerovnika čini potrebnu većinu iz čl. 63. ZFPPN-a, budući da ista prelazi 2/3 vrijednosti svih utvrđenih tražbina vjerovnika.   

	Navedeni vjerovnici i dužnik, dali su svoj pristanak za sklapanje predstečajne nagodbe na ročištu kod ovog suda.  

	Kako su dakle na ročištu održanom kod ovog suda 17.listopada 2016. god. svoj pristanak za sklapanje predstečajne nagodbe dali dužnik i navedeni vjerovnik dužnika, čija utvrđena tražbina čini potrebnu većinu iz čl. 63. ZFPPN-a, a isto tako je utvrđeno da je sadržaj predložene predstečajne nagodbe u skladu s prihvaćenim planom financijskog restrukturiranja dužnika te je isti sukladan općim pravilima o sudskoj nagodbi, to je stoga sud na održanom ročištu odobrio sklapanje predložene predstečajne nagodbe.
	
Radi navedenog, a sukladno odredbama čl. 66. st. 9. ZFPPN-a u vezi s čl. 442. st. 1. Stečajnog zakona (Narodne novine broj 71/15), odlučeno je kao u izreci ovog rješenja.  

U Splitu, 17.listopada  2016. godine.

S U D A C 

Velimir Vuković 


POUKA O PRAVNOM LIJEKU: 
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, pismeno u tri primjerka, u roku od 8 dana, a koji rok počinje teći protekom osmog dana od objave ovog rješenja na web stranicama Financijske agencije. 




DNA:
-   Fina, Regionalni centar Split, uz dopis i zapisnik
-   sudski registar ovog suda 
-   dužniku KURDILA d.o.o. Split
-   vjerovniku Ministarstvo finacija RH, Poprezna uprava-Područni ured za Dalmaciju
-   e-oglasna ploča suda, rok  15 dana
-   u spis

